২০২৩ ক্রিকেট বিশ্বকাপ

২০২৩ ক্রিকেট বিশ্বকাপ একটি আন্তর্জাতিক ক্রিকেট প্রতিযোগিতা যেটি ক্রিকেট বিশ্বকাপ প্রতিযোগিতার ১৩তম আসর। প্রতিযোগিতাটির আয়োজক ছিল ভারত। এটি ২০২৩ সালের ৫ অক্টোবর শুরু হয় 
এবং ১৯ নভেম্বর শেষ হয়। এটি হবে ভারতে আয়োজিত প্রতিযোগিতাটির চতুর্থ আসর। ২০১১ সালের আসরটি ছিল এর আগে ভারতে অনুষ্ঠিত হওয়া টুর্নামেন্টের সর্বশেষ আসর। ২০১৯ সালের আসরের ফাইনাল ম্যাচে নিউজিল্যান্ডের বিপক্ষে জয়লাভ করা ইংল্যান্ড হলো এর আগের বিশ্বকাপের শিরোপাধারী দল। প্রতিযোগিতার চূড়ান্ত পর্বে অস্ট্রেলিয়া বিজয়ী হয় এবং ষষ্ঠ শিরোপা অর্জন করে।
প্রাথমিকভাবে ২০২৩ সালের ফেব্রুয়ারি ও মার্চ মাসে টুর্নামেন্টটি আয়োজনের সিদ্ধান্ত নেয়া হয়েছিল, কিন্তু পরবর্তীতে কোভিড-১৯ মহামারির কারণে টুর্নামেন্টটি পিছিয়ে দেয়া হয়।
২০২৩ এশিয়া কাপ টুর্নামেন্টে অংশ নিতে ভারত টুর্নামেন্টের আয়োজক দেশ পাকিস্তানে ভ্রমণ না করার সিদ্ধান্ত নেয়ায় পাকিস্তান ক্রিকেট বোর্ড বিশ্বকাপ টুর্নামেন্ট থেকে পাকিস্তানের নাম প্রত্যাহার করে নেয়ার সম্ভাবনার কথা জানায়। পরবর্তীতে এশিয়া কাপ টুর্নামেন্টটি যৌথভাবে পাকিস্তান ও শ্রীলঙ্কায় আয়োজনের সিদ্ধান্ত নেয় এশীয় ক্রিকেট কাউন্সিল।
টুর্নামেন্টে দশটি দল অংশগ্রহণ করবে, যাদের মধ্যে স্বাগতিক দল হিসেবে সরাসরি টুর্নামেন্টে স্থান লাভ করা ভারতসহ আটটি দল উত্তীর্ণ হয় ২০২০–২০২৩ আইসিসি ক্রিকেট বিশ্বকাপ সুপার লিগ থেকে। সুপার লিগে অংশগ্রহণকারী তেরোটি দলের মধ্যে অবশিষ্ট পাঁচটি দল অংশ নেয় ২০২৩ ক্রিকেট বিশ্বকাপ চূড়ান্ত বাছাই টুর্নামেন্টে যেখানে আরও অংশগ্রহণ করে ২০১৯–২০২৩ আইসিসি ক্রিকেট বিশ্বকাপ লিগ ২ টুর্নামেন্টের সেরা তিনটি দল ও ২০২৩ আইসিসি ক্রিকেট বিশ্বকাপ চূড়ান্ত বাছাই প্লেঅফ টুর্নামেন্টের সেরা দুটি দল, এবং এ চূড়ান্ত বাছাই টুর্নামেন্টের সেরা দুটি দল মূল টুর্নামেন্টে অংশগ্রহণের যোগ্যতা লাভ করে। এর আগের বিশ্বকাপ টুর্নামেন্টসমূহে সরাসরি অংশগ্রহণকারী দল নির্ধারণের জন্য দলসমূহের র‍্যাংকিং ব্যবহার করা হলেও এ চক্রে সেটি পরিত্যাগ করা হয়।
মূল টুর্নামেন্টে উত্তীর্ণ হতে পারার আগেই চূড়ান্ত বাছাই টুর্নামেন্ট থেকে ছিটকে যায় ওয়েস্ট ইন্ডিজ, যে কারণে এ আসরটিই হয় টুর্নামেন্টটির প্রথম আসর যাতে ওয়েস্ট ইন্ডিজ উত্তীর্ণ হতে ব্যর্থ হয়। চূড়ান্ত বাছাই টুর্নামেন্টের সুপার সিক্স পর্বে স্কটল্যান্ডকে পরাজিত করে একমাত্র সহযোগী সদস্য দল হিসেবে মূল টুর্নামেন্টে স্থান লাভ করে নেদারল্যান্ডস। বিশ্বকাপ ক্রিকেট ২০২৩
টুর্নামেন্টের ম্যাচসমূহ ভারতের দশটি মাঠে আয়োজিত হবে। কলকাতার ইডেন গার্ডেন্স ও মুম্বইয়ের ওয়াংখেড়ে স্টেডিয়ামে টুর্নামেন্টের সেমিফাইনাল ম্যাচসমূহ আয়োজিত হবে, যার পর ফাইনাল ম্যাচ অনুষ্ঠিত হবে আহমেদাবাদের নরেন্দ্র মোদী স্টেডিয়ামে।
টুর্নামেন্ট শুরুর আগে আয়োজনস্থল হিসেবে নির্বাচিত হওয়া মাঠসমূহের অবকাঠামো উন্নয়নের উদ্যোগ নেয় ভারতীয় ক্রিকেট নিয়ন্ত্রণ বোর্ড। আন্তর্জাতিক ক্রিকেট কাউন্সিল বিশ্বকাপের ম্যাচসমূহের জন্য প্রতিটি মাঠের সীমানার দূরত্ব ৭০ মিটারের কাছাকাছি রাখার নির্দেশনা প্রদান করে।
২০২৩ সালের ২৮ সেপ্টেম্বর তারিখের মধ্যে অংশগ্রহণকারী দলসমূহকে নিজেদের ১৫ সদস্যবিশিষ্ট দলীয় সদস্য তালিকা ঘোষণা করার নির্দেশনা প্রদান করে আন্তর্জাতিক ক্রিকেট কাউন্সিল। ২০২৩ সালের আগস্ট মাসে প্রথম দল হিসেবে বিশ্বকাপের জন্য নিজেদের প্রাথমিক দল ঘোষণা করে অস্ট্রেলিয়া।
২০২৩ সালের ৮ সেপ্টেম্বর টুর্নামেন্টের ম্যাচ পরিচালনাকারী চারজন ম্যাচ রেফারি ও ষোলজন আম্পায়ারের নাম ঘোষণা করা হয়।
ম্যাচ রেফারি
আম্পায়ার
২০২৩ সালের ২২ সেপ্টেম্বর আন্তর্জাতিক ক্রিকেট কাউন্সিল টুর্নামেন্টের পুরস্কার মূল্যের তালিকা ঘোষণা করে।
এছাড়াও রাউন্ড-রবিন পর্বে প্রতি ম্যাচের জয়ী দলের জন্য অতিরিক্ত $৪০,০০০ করে বরাদ্দ করা হয়।
টুর্নামেন্ট শুরুর আগে অংশগ্রহণকারী প্রতিটি দল দুটি করে প্রস্তুতিমূলক ম্যাচে অংশ নিচ্ছে। প্রস্ততিমূলক ম্যাচসমূহ গুয়াহাটি, তিরুবনন্তপুরম ও হায়দ্রাবাদে অনুষ্ঠিত হচ্ছে। ২০২৩ সালের ২৩ আগস্ট প্রস্তুতিমূলক ম্যাচসমূহের সূচি ঘোষণা করা হয়।
২০২৩ সালের ২৭ জুন টুর্নামেন্টের সূচি ঘোষিত হয়। পরবর্তীতে ২০২৩ সালের আগস্ট মাসে টুর্নামেন্টের নয়টি ম্যাচের সূচিতে পরিবর্তন আনা হয়।
২০২৩ সালের ২০ নভেম্বর আন্তর্জাতিক ক্রিকেট কাউন্সিল প্রতিযোগিতার সেরা একাদশ ঘোষণা করে। একাদশে অধিনায়ক হিসেবে রোহিত শর্মাকে রাখা হয়।
টুর্নামেন্টটির আনুষ্ঠানিক সম্প্রচারকের দায়িত্ব দেয়া হয় ভারতের স্টার স্পোর্টস নেটওয়ার্ককে, যারা টুর্নামেন্টটি ভারতসহ দক্ষিণ এশিয়ার বিভিন্ন দেশে সম্প্রচার করবে।
ICC বিশ্বকাপ ক্রিকেট ২০২৩ Amir info Bangladeshi